b'\n_START_ARTICLE_\nGrad Haa\n_START_SECTION_\nZgodovina\n_START_PARAGRAPH_\nGrad/trdnjavo Haa (dzong) so zgradili leta 1895 v dolini Haa zaradi varovanja meje s Tibetom in kot sede\xc5\xbe novo ustanovljene gubernije oziroma upravnika (Drungpa). Ob gradu je bila zgrajen tudi t.i. Ta Dzong (opazovalni stolp). Grad je bil zgrajen na lokaciji, ki se imenuje Dumchog, zato se tudi imenuje Haa Dumchog Dzong. Leta 1913 je bil grad popolnoma uni\xc4\x8den v po\xc5\xbearu. Istega leta je upravnik Gongzim Ugyen Dorje za\xc4\x8del graditi nov grad kak\xc5\xa1en kilometer od zidanih ostankov pogorelega. Drugi grad so imenovali Dzongsar Wangchuklo Dzong. (Dodatek\xc2\xa0\xc2\xbbsar\xc2\xab\xc2\xa0k besedi Dzong pomeni\xc2\xa0\xc2\xbbnovi. Prvi upravnik regije Haa, Gongzim Ugyen Dorje, ki je bil hkrati upravnik in guverner, je imel sede\xc5\xbe v prvem in drugem gradu. Tudi njegov sin Gongzim Sonam Tobgay in vnuk Gongzim Jigme Palden Dorje sta bila upravnika (Drungpa) regije Haa. Leta 1963 je bil grad dan v uporabo indijski vojski, ki ga je uporabljala za voja\xc5\xa1nico. Vr\xc5\xa1ilec dol\xc5\xbenosti upravnika regije Rabjam Soelpen, ki ga je imenovala centralna butanska vlada, je moral delovati iz hi\xc5\xa1e v bli\xc5\xbenji vasi Lhayul, vse do leta 1968.'